  Виталий Пронин Парадын оглом 25 расчёт луоз.Ижын Вормонлы сӥзем парадлы дасяськонэз адӟыны луоз 3-тӥ но 5-тӥ мае. Генеральной репетиция ортчоз 5-тӥ мае 15 часысен 18 часозьКотьку сямен парадэ пыриськозы Удмуртиысь военной частьёс, югдурез утисьёс, УФСИН-ын но МЧС-ын ужасьёс. Оглом 25 расчёт луоз.Нырысьсэ парадэ пыриськозы егит армеецъёс. Удмуртиын соос 20 отрядэ огазеяськизы ни. Кылсярысь, Медициная колледжысь студентъёслэн расчётсы луоз – соос фронтысь  санитаркаосты тодэ ваёнлы сӥземын. Со сяна, ож вакытэ Удмуртиын трос госпитальёс интыяськемын вал. Парадэз радъясьёс чакламъя, историысь та вакыт берло дыре вунэме кылемын.Репетицие вуоз техника но. Ож вакытысь машинаосты сяна, татын нырысьсэ адӟыны луоз Удмуртиысь огаз предприятиын дасям военной комплексэз.9-тӥ мае парад  кутскоз 10 часын.Елена СкворцоваТуспуктэм: udmurt.ru    